
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 16.02.2010
PL-x  551/2009


RAPORT 
asupra proiectului de Lege pentru completarea art.7 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectului de Lege pentru completarea art.7 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România, transmis cu adresa nr. PL-x 551 din 2 noiembrie 2009, înregistrată sub nr. 31/1002 din 3 noiembrie  2009. 
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a  adoptat  proiectul de lege  în şedinţa din 28 octombrie 2009.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.868 din 23 iulie 2009. Punctul de vedere  al Guvernului  transmis cu adresa nr.2009 din 18 august 2009, prin care nu  susţine adoptarea acestei  iniţiative legislative.
Comisia  pentru buget, finanţe  şi  bănci a avizat negativ proiectul de lege, conform adresei nr. 22/614 din 12 noiembrie 2009.



Iniţiativa legislativă supusă dezbaterii are ca obiect de reglementare completarea art.7 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri  administrative abuzive, precum şi  persoanelor care au participat la acţiuni de împotrivire cu  arme şi  de  răsturnare prin  forţă a regimului comunist instaurat în România, aprobată cu  modificări şi  completări prin Legea nr.568/2001, cu  modificările  şi  completările ulterioare.
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 24 noiembrie 2009 şi  respectiv  în şedinţa  din 16 februarie 2010.


În data de 25 noiembrie 2009, doamna  senator Minerva Boitan a transmis  Comisiei  juridice, de disciplină şi imunităţi o  adresă prin care a contestat cvorumul şedinţei şi  a apreciat că  respingerea proiectului de lege a fost insuficient motivat. Pentru  aceste  considerente doamna  senator Minerva  Boitan a solicitat Comisiei rediscutarea proiectului  de lege.


Biroul Comisiei juridice, de disciplină şi imunităţi, a hotărât repunerea proiectului  de lege pe  ordinea  de zi.
În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă   în şedinţa  din 16 februarie 2010.

Cu prilejul dezbaterilor, membrii Comisiei au apreciat că,  propunerea legislativă nu se justifică întrucât acordarea indemnizaţiei reparatorii rudelor de până la  gradul 2 încalcă  principiul egalităţii de tratament raportat la urmaşii beneficiarilor altor  legi cu  caracter  special cum ar  fi: persoanele  persecutate pe  criterii politice, persoanelor  persecutate pe  criterii etnice, persoanele care  au efectuat stagiul militar în cadrul Direcţiei Generale a Serviciului Muncii în perioada 1950-1961.


Mai mult  decât atât, propunerea legislativă încalcă şi prevederile art. 138 alin. (5) din Constituţia României, republicată, care prevede că nicio cheltuială bugetară nu poate fi aprobată fără stabilirea sursei de finanţare.  

În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea, proiectul de Lege pentru completarea art.7 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, persoanelor împotriva cărora au fost dispuse, din motive politice, măsuri administrative abuzive, precum şi persoanelor care au participat la acţiuni de împotrivire cu arme şi de răsturnare prin forţă a regimului comunist instaurat în România.
Din numărul total de 26 membri ai Comisiei juridice, de disciplină şi imunităţi au participat la dezbateri 15 deputaţi. 

În raport cu obiectul şi conţinutul său,  propunerea legislativă face parte din categoria legilor ordinare. 
                PREŞEDINTE,                                           SECRETAR,
                 Daniel BUDA                                    Gabriel ANDRONACHE
Expert
Florica Manole

